Darbėnų geležinkelio stotis

Darbėnų geležinkelio stotis – krovininė stotis geležinkelio ruože Kretinga–Skuodas, 1 km į pietus nuo Darbėnų miestelio, Pasertupio kaime. Kelio atkarpa iki Kretingos išlaiko privažiuojamojo kelio statusą, traukinių eismas toliau į Skuodo pusę yra uždraustas, bėgiai apleisti. Stotyje apsilanko prekinių vagonų sąstatai, jie atveža akmenis iki „Žemaitijos granito“ ir išveža statybininkams bei kelininkams pagamintą produkciją, ruožą iš dalies prižiūri pati įmonė.Gintaras Mikšiūnas. Darbėnų geležinkelio stotis paruošta naujoms investicijoms? 2024-03-20, Svyturiolaikrastis.lt (tikrinta 2025-06-05).

 Istorija 

Geležinkelio stotį ir vandentiekio bokštą Darbėnuose 1915 m. pastatė okupacinė kaizerinės Vokietijos valdžia, nutiesusi Bajorų–Priekulės geležinkelį.Darbėnų geležinkelio stotis. Limis.lt (tikrinta 2023-07-30). Tarpukariu stoties pastatas buvo medinis,Darbėnų geležinkelio stotis. Limis.lt (tikrinta 2025-06-05). 1937 m. vyriausybės sprendimu pastatytas naujas dviejų aukštų stoties pastatas.Aktualieji Lietuvos geležinkelių reikalai. „Lietuvos žinios“, 1937-10-28, psl. 8.Kretinga. „Lietuvos aidas“, 1937-12-04, psl. 17. Pasakojama, kad traukiniu į pajūrį per Darbėnus ilsėtis vykdavo ir prezidentas Antanas Smetona – jo automobilis būdavo pakraunamas į atskirą vagoną, o prezidentas išlipdavo Darbėnų stotyje, kadangi iš čia būdavo arčiausiai pasiekiama jūra.Irena Šeškevičienė. Geležinkelio jubiliejus – ant nuardytų bėgių. 2015-06-19, Pajurionaujienos.com (tikrinta 2025-08-23).

XX a. viduryje nuo Darbėnų ėjo geležinkelis ne tik į Kretingą ir Skuodą, bet ir į Šventąją, kuriuo buvo gabenamas kuras į pajūrį.Irena Šeškevičienė. Su traukiniais susigyveno lyg su draugais. 2007-09-28, Pajurionaujienos.lt (tikrinta 2023-07-30).

Iki 1976–1979 m. stotis buvo atskira gyvenvietė. XXI a. pradžioje keleivinė stotis uždaryta, 2016 m. jos pastatai perduoti Turto bankui. 2023 m. vasarą teritorija aptvarkyta ruošiantis investicijoms iš Danijos.

 Galerija 

 Šaltiniai 

Gelež
Kategorija:Kretingos rajono savivaldybės geležinkelio stotys
Kategorija:Panaikintos Kretingos rajono savivaldybės gyvenvietės